צופי מדינות ערב

סמל אזור הצופים הערבי
מפת צופי מדינות ערב
אזור הצופים הערבי (בערבית: الإقليم الكشفي العربي) המכונה גם ארגון צופי מדינות ערב הוא מרכז התמיכה האזורי של ארגון הצופים העולמי, כאשר מטה האזור שוכן בקהיר, מצרים. בשנת 1954, הצופים הפכו פופולריים כל כך במדינות ערב, עד שהארגון העולמי הקים את אזור הצופים הערבי בדמשק.

האזור כולל 18 מדינות חברות בתנועת הצופים במערב אסיה ובצפון אפריקה, כולל אלג'יריה, בחריין, מצרים, עיראק, ירדן, כווית, לבנון, לוב, מאוריטניה, מרוקו, עומאן, הרשות הפלסטינית, קטר, ערב הסעודית, סוריה, סודאן, תוניסיה, איחוד האמירויות הערביות, ותימן.

תנועת הצופים גם מתפתחת בסהרה המערבית בסיוע צופים מהאיים הקנריים.

אזור זה הוא המקביל לאזור הערבי של אגודת המדריכות והצופות העולמית (WAGGGS).

בשנת 2019 מונה מר עמר האמי עבדלהאני ממצרים למנהל האזור הערבי.

== היסטוריה ==
הצופים באזור הערבי החלו בסוריה ובלבנון בשנת 1912.<ref></ref> בשנת 1938 צופי סוריה הזמינו את מנהיגי הצופים הערבים לאספה בבלודאן, עם משתתפים שהצטרפו מלבנון, מצרים, המנדט הבריטי ועיראק.<ref name="ASO"></ref>

במהלך ועידת הצופים העולמית ה-14 בליכטנשטיין בשנת 1953, סוריה הציעה לארח את ג'מבורי הצופים העולמי השמיני, אך נדחתה לאחר שישראל מחתה כי הצופים הישראלים אינם יכולים להיכנס למדינות ערב. המשלחות הערביות חשו כי לא יוכלו לארח אירועים בינלאומיים כאלה והחליטו להתארגן ברמה הפאן-ערבית. הם הכינו טיוטה במרץ 1954 שאושרה על ידי מועצת הליגה הערבית בישיבתה ה-21, והקימה את ארגון הצופים הערבי. ועידת הצופים הערבית הראשונה (וג'מבורי) התקיימה בזבדאני בסוריה בקיץ 1954, שם הוקמה ועדת הצופים הערבית.

הכנס והג'מבורי השני נערכו באבו קיר שבמצרים בקיץ 1956. עלי אל-דנדאצ'י עשה הרבה מאוד לעידוד הצופים ברחבי המזרח התיכון, ובמהלך כהונתו כחבר הוועד הבינלאומי ביקר כמעט בכל מדינות האזור. כעבור זמן קצר הוקמה לשכת צופים ערבית עם מוחמד עלי חאפז ממצרים כמזכ"ל. ההתכנסות הראשונה (שתמשיך להתקיים בשנים שבהן אין ועידה בינלאומית) התקיימה עם שש מדינות חברות מקוריות באלכסנדריה, מצרים.<ref name="Wilson">Scouting Round the World, John S. Wilson, first edition, Blandford Press 1959 p. 275.</ref>

== שינוי היקף גאוגרפי ==
לאחר שהצופים המתהווים יקבלו הכרה ב-WOSM, אזור הצופים הערבי עשוי לכלול גם את סומליה.

עד שנת 2008, המפה בעמוד הראשי של האתר הרשמי של האזור הצביעה כי אתיופיה, אריתריאה, ג'יבוטי וסומליה נמצאות בתחומי האזור.<ref>[http://www.arabscout.org Arab region website main page] URL Accessed: 30 October 2006</ref> אתיופיה היא כיום חברה באזור צופי אפריקה, והאחרות מחכות להכרה בארגון הצופים העולמי ולמיקום הגאוגרפי הסופי.

מטה האזור במקור היה בביירות.<ref>John S. Wilson (1959), Scouting Round the World. First edition, Blandford Press. p. 194, 243, 257</ref> מרכז הצופים הבינלאומי בקהיר הוא בניין מפואר בן שש קומות, בסמוך לאצטדיון הבינלאומי בקהיר, שמקבל את פני כל הצופים, ארגונים שאינם צופים ואורחים בודדים. הוא מארח גם כנסים אזוריים וגם משמש בתור אכסניית נוער.

== צופים במערב סהרה ==
סהרה המערבית, שטח שבמחלוקת בו פועל איגוד הצופים הסהריים (בערבית: اتحاد الكشافة الصحراوي), היא אחת מ-35 מדינות בהן קיימים צופים אך אין בהן ארגון צופים לאומי שחבר בארגון העולמי של תנועת הצופים. צופים קיימים שם הן במסגרת צופי מרוקו (Fédération Nationale du Scoutisme Marocain) כמו גם בקבוצות עצמאיות.

== ראו גם ==
* צופי אירופה
* ארגון צופי פלסטין
* ארגון צופי עיראק
* צופי אפגניסטן
* תנועת הצופים באיראן
* התאחדות הצופים והצופות של מצרים

== קישורים חיצוניים ==
* 
* 

== הערות שוליים ==

קטגוריה:תנועת הצופים
קטגוריה:מדינות ערב: ארגונים